
               PARLAMENTUL  ROMÂNIEI

                                                  CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI 

	
	                Nr. 4c-11/1264/2014
                Bucureşti, 21 noiembrie 2017
                                           Plx 588/2014



BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL SUPLIMENTAR asupra propunerii legislative privind modificarea Legii nr.213 din 17 noiembrie 1998 privind proprietatea publică şi regimul juridic al acesteia, trimisă Comisiei juridice, de disciplină şi imunităţi cu adresa nr. Pl- x 588 din  15 decembrie 2014 şi înregistrată cu nr. 4c-11/1264 din 16 decembrie 2014.
     În raport cu obiectul şi conţinutul său, propunerea legislativă face parte din categoria legilor organice.
PREŞEDINTE,
Eugen NICOLICEA



PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

	                                       Nr. 4c-11/1264/2014
                          Bucureşti, 21 noiembrie 2017
                                                  Pl x 588/2014


     RAPORT  SUPLIMENTAR
              asupra 
propunerii legislative privind modificarea Legii nr.213 din 17 noiembrie 1998 privind proprietatea publică şi regimul juridic al acesteia

  În conformitate cu prevederile art. 95  din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind modificarea Legii nr.213 din 17 noiembrie 1998 privind proprietatea publică şi regimul juridic al acesteia,  trimisă Comisiei juridice, de disciplină şi imunităţi cu adresa nr. Pl- x 588 din  15 decembrie 2014 şi înregistrată cu nr. 4c-11/1264 din 16 decembrie 2014.
 Potrivit prevederilor art. 75 din Constituţia României, republicată şi ale art. 95 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Consiliul Legislativ, prin avizul nr. 478 din 29 aprilie 2014, a avizat favorabil iniţiativa legislativă.


Propunerea legislativă are ca obiect de reglementare completarea Legii nr.213 din 17 noiembrie 1998 privind proprietatea publică şi regimul juridic al acesteia, în scopul reglementării exprese a modalității de trecere a bunurilor din domeniul public al unei unități administrativ-teritoriale de pe raza unui județ în domeniul public al județului, precum și a modalității de trecere a bunurilor din domeniul public al județului în domeniul public al unei unități administrativ-teritoriale de pe raza teritorială a județului respectiv.


Guvernul, prin punctele de vedere emise, nu susține inițiativa legislativă.
Comisia pentru administraţie publică și amenajarea teritoriului a hotărât avizarea favorabilă a propunerii legislative la data de 31 martie 2015.

Comisia juridică, de disciplină şi imunităţi a transmis plenului Camerei Deputaților un raport de respingere  la data de 26 aprilie 2016.

   În ședința din 13.02.2017, plenul Camerei Deputaților a hotărât retrimiterea la Comisie a inițiativei legislative.
Membrii Comisiei juridice, de disciplină şi imunităţi au dezbătut propunerea legislativă în şedinţa din 21 noiembrie 2017. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative privind modificarea Legii nr.213 din 17 noiembrie 1998 privind proprietatea publică şi regimul juridic al acesteia.

În raport cu obiectul şi conţinutul reglementării, propunerea legislativă face parte din categoria legilor organice.
                       PREŞEDINTE,                                                   SECRETAR,                                                   
                  Eugen NICOLICEA                                    Costel Neculai DUNAVA
Consilier parlamentar, Alexandra Muşat                                                                                                                    

